Avis juridique important

|

31991D0387

91/387/ΕΟΚ: Απόφαση του Συμβουλίου της 22ας Ιουλίου 1991 για την τροποποίηση της απόφασης 87/569/ΕΟΚ σχετικά με πρόγραμμα δράσης για την επαγγελματική κατάρτιση των νέων και την προετοιμασία τους για τη ζωή του ενηλίκου και την επαγγελματική ζωή (Petra)

Επίσημη Εφημερίδα αριθ. L 214 της 02/08/1991 σ. 0069 - 0076 Φινλανδική ειδική έκδοση: Κεφάλαιο 5 τόμος 5 σ. 0066  Σουηδική ειδική έκδοση: Κεφάλαιο 5 τόμος 5 σ. 0066

ΑΠΟΦΑΣΗ ΤΟΥ ΣΥΜΒΟΥΛΙΟΥ  της 22ας Ιουλίου 1991  για την τροποποίηση της απόφασης 87/569/ΕΟΚ σχετικά με πρόγραμμα δράσης για την επαγγελματική κατάρτιση των νέων και την προετοιμασία τους για τη ζωή του ενηλίκου και την επαγγελματική ζωή (Petra)   (91/387/ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 128,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι οι θεμελιώδεις στόχοι της κοινής πολιτικής για την επαγγελματική κατάρτιση, όπως ορίζονται στη δεύτερη αρχή την οποία θέτει η απόφαση 63/266/ΕΟΚ του Συμβουλίου της 2ας Απριλίου 1963 περί θεσπίσεως των γενικών αρχών για την εφαρμογή κοινής πολιτικής  επαγγελματικής καταρτίσεως (4), αναφέρονται, ειδικότερα, στην ανάγκη δημιουργίας προϋποθέσεων που να καθιστούν πραγματικό για τους πάντες το δικαίωμα στην απολαβή κατάλληλης επαγγελματικής κατάρτισης και να αποφεύγεται κάθε επιζήμια διακοπή μεταξύ  λήξεως της γενικής εκπαίδευσης και ενάρξεως της επαγγελματικής κατάρτισης-  ότι, σύμφωνα με τη δεκάτη αρχή που ορίζεται στην απόφαση 63/266/ΕΟΚ, μπορούν να ληφθούν ειδικά μέτρα για τα ιδιαίτερα προβλήματα που ενδιαφέρουν ορισμένους τομείς δραστηριότητας ή συγκεκριμένες κατηγορίες ατόμων-  ότι, με την απόφαση 87/569/ΕΟΚ (5), το Συμβούλιο έχει θεσπίσει πρόγραμμα δράσης για την επαγγελματική κατάρτιση των νέων και την προετοιμασία τους για τη ζωή του ενηλίκου και την επαγγελματική ζωή (Petra), για χρονική περίοδο πέντε ετών, από 1ης  Ιανουαρίου 1988- ότι η Επιτροπή έχει υποβάλλει προσωρινή έκθεση σχετικά με την εφαρμογή της εν λόγω απόφασης-  ότι, με την απόφαση 84/636/ΕΟΚ (6), το Συμβούλιο έχει εγκρίνει την ανάληψη τρίτου κοινού προγράμματος με σκοπό να ευνοηθεί η ανταλλαγή νέων εργαζομένων στην Κοινότητα- ότι η Επιτροπή έχει υποβάλλει αξιολογική έκθεση επί του προγράμματος αυτού-  ότι με την απόφαση 90/268/ΕΟΚ (7), το Συμβούλιο έχει παρατείνει την ισχύ του προγράμματος αυτού μέχρι τις 31 Δεκεμβρίου 1991, αναμένοντας να αποφασίσει επί προτάσεως της Επιτροπής για τη θέσπιση νέου κοινού προγράμματος υπέρ των ανταλλαγών νέων  εργαζόμενων στην Κοινότητα-  ότι, βάσει του άρθρου 50 της συνθήκης, τα κράτη μέλη προωθούν, στα πλαίσια κοινού προγράμματος, την ανταλλαγή νέων εργαζόμενων-  ότι ο κοινοτικός χάρτης των θεμελιωδών κοινωνικών δικαιωμάτων των εργαζομένων, που εγκρίθηκε από τους αρχηγούς κρατών και κυβερνήσεων ένδεκα κρατών μελών κατά το Ευρωπαϊκό Συμβούλιο του Στρασβούργου, στις 9 Δεκεμβρίου 1989, διακηρύσσει στο σημείο 23:  "Οι νέοι πρέπει επίσης να δύνανται να λάβουν, στο τέλος της υποχρεωτικής σχολικής φοίτησης, αρχική επαγγελματική κατάρτιση κατάλληλης διάρκειας, προκειμένου να προσαρμοστούν στις απαιτήσεις της μελλοντικής επαγγελματικής τους ζωής- για τους νέους  εργαζόμενους, η κατάρτιση αυτή πρέπει να παρέχεται κατά την ώρα εργασίας"-  ότι στα συμπεράσματα του Συμβουλίου και των υπουργών παιδείας, που συνήλθαν στα πλαίσια του Συμβουλίου της 14ης Δεκεμβρίου 1989 (8), υπογραμμίζεται η εξαιρετική σημασία του θέματος της διδασκαλίας και της τεχνικής και επαγγελματικής κατάρτισης, τόσο σε  εθνικό όσο και σε ευρωπαϊκό επίπεδο, και καλείται η Επιτροπή να ορίσει τρόπους εφαρμογής της συνεργασίας σ' αυτόν τον τομέα-  ότι το Ευρωπαϊκό Κοινοβούλιο, στο ψήφισμα της 15ης Μαρτίου 1989 σχετικά με την κοινωνική διάσταση της εσωτερικής αγοράς (9), υπογραμμίζει την ανάγκη προωθήσεως των πρωτοβουλιών επαγγελματικής κατάρτισης μεταξύ των κρατών μελών-  ότι το Ευρωπαϊκό Κοινοβούλιο, στο ψήφισμα της 16ης Φεβρουαρίου 1990 σχετικά με τα κοινοτικά προγράμματα εκπαίδευσης και επαγγελματικής κατάρτισης (10), εκφράζει τη λύπη του για την απουσία ισότητος ευκαιριών για όλους τους νέους σ' αυτόν τον τομέα,  καθόσον τα εν ισχύι κοινοτικά προγράμματα αγγίζουν, σχεδόν αποκλειστικά, μόνον τους φοιτητές των πανεπιστημίων, παραγνωρίζοντας κατά κάποιο τρόπο τους νέους μαθητές και τους νέους που παρακολουθούν μαθήματα επαγγελματικής κατάρτισης, παρ' ότι  πλειοψηφούν-  ότι, στην κοινή γνώμη της 26ης Ιανουαρίου 1990, που εγκρίθηκε στα πλαίσια του κοινοτικού διαλόγου, οι κοινοτικοί εταίροι τονίζουν ότι βασική και αναντικατάστατη προϋπόθεση για την ένταξη όλων των νέων στον οικονομικό και επαγγελματικό βίο είναι η ύπαρξη  καλής βασικής εκπαίδευσης και καλής αρχικής επαγγελματικής κατάρτισης που να εξασφαλίζουν αναγνωρισμένα τυπικά προσόντα-  ότι πρέπει να τυπικά προσόντα να αποκτήσουν κοινοτική διάσταση που να τα καθιστά συγκρίσιμα μεταξύ των κρατών μελών, και που να συμβάλλει στην πραγμάτωση της εσωτερικής αγοράς και στην εξάλειψη των εμποδίων στην ελεύθερη κυκλοφορία των προσώπων εντός  της Κοινότητας-  ότι έχει σημασία να εύρουν ανταπόκριση οι νέες προκλήσεις που γεννώνται στην επαγγελματική διδασκαλία και στην αρχική κατάρτιση- ότι, ιδιαιτέως, πρέπει να αναβαθμιστούν, να αναπροσαρμοσθούν από πλευράς περιεχομένου, να καταστούν συνεκτικότερες και  ευκαμπτότερες εντός των ορίων της ισότητος ευκαιριών ανδρών και γυναικών, να αυξηθεί η συνεργασία μεταξύ των οικείων οργανισμών, να βελτιωθεί η παροχή πληροφοριών και ο επαγγελματικός προσανατολισμός και να υποστηριχθούν τα διεθνικά προγράμματα  κατάρτισης- ότι πρέπει να παρακινηθούν οι βιομηχανικοί κύκλοι να συμμετάσχουν στο παρόν πρόγραμμα και να βοηθήσουν οικονομικώς-  ότι το παρόν πρόγραμμα δύναται επίσης να συμβάλει στην ανάπτυξη της επαγγελματικής κατάρτισης των νέων, ιδίως στις λιγότερο ανεπτυγμένες περιοχές της Κοινότητας-  ότι η Επιτροπή πρέπει να μπορεί να λάβει τα απαιτούμενα συμπληρωματικά μέτρα για την υλοποίηση του παρόντος προγράμματος, σε συνεννόηση με τα κράτη μέλη-  ότι οι δράσεις που θα τεθούν σε εφαρμογή στα πλαίσια του παρόντος προγράμματος πρέπει να είναι συνεκτικές και συμπληρωματικές με τα άλλα συναφή κοινοτικά προγράμματα και πρωτοβουλίες-  ότι, κατά την εφαρμογή του παρόντος προγράμματος, πρέπει να ληφθεί πρόνοια για την ισόρροπη ανάπτυξη των μέτρων-  ότι πρέπει να προβλεφθεί πρόγραμμα τριετούς διάρκειας-  ότι, για την εφαρμογή αυτού του πολυετούς προγράμματος, κρίνεται αναγκαίο ποσό 177,4 εκατομμυρίων Ecu- ότι, για την περίοδο 1991/92, το ποσό που κρίνεται αναγκαίο, στα πλαίσια των σημερινών χρηματοπιστωτικών προοπτικών, ανέρχεται σε 29 εκατομμύρια Ecu-   ότι τα ποσά που πρέπει να δεσμευθούν για τη χρηματοδότηση του προγράμματος για την περίοδο μετά το δημοσιονομικό έτος 1992 θα πρέπει να εγγραφούν στα πλαίσια του ισχύοντος κοινοτικού χρηματοδοτικού προγράμματος-  ότι το 30 % των διαθέσιμων πιστώσεων θα πρέπει να χρησιμοποιηθεί κατά προτεραιότητα υπέρ των νέων που αναφέρονται στο άρθρο 1 παράγραφος 4 στοιχεία β) και γ) της απόφασης 87/569/ΕΟΚ, όπως τροποποιήθηκε από την παρούσα απόφαση,  ΑΠΟΦΑΣΙΖΕΙ:  Άρθρο 1  Η απόφαση 87/569/ΕΟΚ τροποποιείται ως εξής:  1. Το άρθρο 1 αντικαθίσταται από το ακόλουθο κείμενο:  "Άρθρο 1  Στόχοι  1. Θεσπίζεται τριετές πρόγραμμα που αρχίζει την 1η Ιανουαρίου 1992 για την υποστήριξη και συμπλήρωση, με τη λήψη μέτρων σε κοινοτικό επίπεδο, των πολιτικών και των δραστηριοτήτων των κρατών μελών, τα οποία καταβάλλουν κάθε δυνατή προσπάθεια ώστε να  εξασφαλίζουν, σε όλους τους νέους της Κοινότητας που το επιθυμούν, την παροχή ενός ή, ει δυνατόν, δύο ή περισσοτέρων ετών αρχικής επαγγελματικής κατάρτισης η οποία ακολουθεί την υποχρεωτική τους εκπαίδευση συνεχούς φοίτησης και οδηγεί στην απόκτηση  επαγγελματικών προσόντων, αναγνωρισμένων από τις αρμόδιες αρχές του κράτους μέλους στο οποίο αποκτώνται.  2. Το πρόγραμμα αποσκοπεί επίσης:  α) να συμπληρώσει και να στηρίξει, σύμφωνα με το άρθρο 2, τις πολιτικές των κρατών μελών για την ανύψωση του επιπέδου και της ποιότητας της αρχικής επαγγελματικής κατάρτισης, να διαφοροποιήσει την προσφερόμενη επαγγελματική κατάρτιση ώστε να προτείνει  δυνατότητες επιλογής στους νέους που οι ικανότητές τους είναι διαφορετικού επιπέδου και να προωθήσει την προσαρμοστικότητα των συστημάτων επαγγελματικής κατάρτισης στις ραγδαίες οικονομικές, τεχνολογικές και κοινωνικές μεταβολές-  β) να προσδώσει κοινοτική διάσταση στα επαγγελματικά προσόντα, ώστε να συμβάλει ιδίως στην αντιστοιχία μεταξύ των προσόντων στα κράτη μέλη της Κοινότητας-  γ) να τονώσει και να υποστηρίξει τη συγκεκριμένη συνεργασία για την ανάπτυξη διεθνικών συμπράξεων κατάρτισης μεταξύ των εκπαιδευτικών οργανισμών, των επαγγελματικών κύκλων και των υπευθύνων της τοπικής και περιφερειακής ανάπτυξης-  δ) να δώσει στους νέους που αναφέρει η παράγραφος 4 τη δυνατότητα να παρακολουθήσουν περιόδους επαγγελματικής κατάρτισης ή απόκτησης επαγγελματικής εμπειρίας σε επιχειρήσεις ευρισκόμενες σε άλλα κράτη μέλη-  ε) να προωθήσει την κοινοτική συνεργασία στον τομέα του επαγγελματικού προσανατολισμού και της επαγγελματικής ενημέρωσης.  3. Για τους σκοπούς της παρούσας απόφασης και δεδομένων των διαφορών πο υφίστανται μεταξύ των συστημάτων των κρατών μελών, ως "αρχική επαγγελματική κατάρτιση" νοείται κάθε μορφή μη πανεπιστημιακής αρχικής επαγγελματικής κατάρτισης, συμπεριλαμβανομένης  της τεχνικής και επαγγελματικής εκπαίδευσης και της μαθητείας, η οποία επιτρέπει στους νέους να αποκτήσουν επαγγελματικά προσόντα αναγνωρισμένα από τις αρμόδιες αρχές του κράτους μέλους όπου αυτή αποκτάται.  4. Το παρόν πρόγραμμα απευθύνεται στους νέους κάτω των 28 ετών που βρίσκονται σε μία από τις ακόλουθες καταστάσεις:  α) νέοι στο στάδιο της αρχικής επαγγελματικής κατάρτισης-  β) εργαζόμενοι νέοι, οι οποίοι έχουν απασχόληση ή είναι διαθέσιμοι στην αγορά εργασίας σύμφωνα με την οικεία εθνική νομοθεσία ή/και πρακτική, και οι οποίοι έχουν λάβει αρχική επαγγελματική κατάρτιση ή έχουν πρακτική επαγγελματική πείρα-  γ) νέοι που έχουν περατώσει την αρχική επαγγελματική τους κατάρτιση και συμμετέχουν σε διαδικασίες επαγγελματικής τελειοποίησης με στόχο να συμπληρώσουν την κατάρτισή τους."  2. Τα άρθρα 3 και 4 αντικαθίστανται από τα ακόλουθα άρθρα 3 έως 8:  "Άρθρο 3  Κοινοτικά μέτρα  Η Επιτροπή, προκειμένου να επιτύχει τους στόχους που αναφέρει το άρθρο 1 και να υποστηρίξει και συμπληρώσει τις δραστηριότητες των κρατών μελών τις οποίες αναφέρει το άρθρο 2, συμβάλλει με τα ακόλουθα μέτρα:  1. Παροχή υποστήριξης στη διεθνή συνεργασία που αφορά σχέδια του είδους που αναφέρει το άρθρο 2, συμπεριλαμβανομένης της ειδικής αρωγής στις πρωτοβουλίες που συνεπάγονται συμμετοχή των ίδιων των νέων στον προγραμματισμό, την οργάνωση και την εκτέλεση  των δραστηριοτήτων.  Η συνεργασία αυτή αποσκοπεί ειδικότερα στο να προωθηθούν εντός της Κοινότητας:  α) τοποθετήσεις σε επιχείρηση ευρισκόμενη σε άλλο κράτος μέλος προς απόκτηση επαγγελματικής κατάρτισης ή επαγγελματικής πείρας. Οι τοποθετήσεις αυτές θα πρέπει να πιστοποιούνται δεόντως-  β) από κοινού ανάπτυξη μονάδων επαγγελματικής κατάρτισης για τους νέους, σύμφωνων με τα εθνικά συστήματα κατάρτισης-  γ) από κοινού κατάρτιση των εκπαιδευτών στον τομέα της επαγγελματικής κατάρτισης των νέων, σύμφωνης με τα εθνικά συστήματα κατάρτισης.  2. Στήριξη των μέτρων που θα διευκολύνουν την κοινοτική συνεργασία στον τομέα του επαγγελματικού προσανατολισμού και της επαγγελματικής ενημέρωσης, με:  α) την υποστ'ρηιξη εθνικών συστημάτων που θα αποσκοπούν στην ανταλλαγή δεδομένων όσον αφορά τον επαγγελματικό προσανατολισμό και πληροφοριών σχετικών με την ορθή πρακτική και τις αποτελεσματικές μεθόδους στον τομέα του επαγγελματικού προσανατολισμού-  β) την υποστήριξη για παροχή συμπληρωματικής επιμόρφωσης για τους συμβούλους και τους ειδικούς του επαγγελματικού προσανατολισμού η οποία θα αφορά τις ευρωπαϊκές πτυχές του προσανατολισμού.  3. Παροχή της δέουσας τεχνικής αρωγής για την υλοποίηση του παρόντος προγράμματος- συγκριτική έρευνα επαγγελματικής εκπαίδευσης και κατάρτισης για τους νέους- ανάλυση της εξέλιξης των επαγγελματικών προσόντων.  Άρθρο 4  Εφαρμογή  1. Η Επιτροπή θα εφαρμόζει το παρόν πρόγραμμα σύμφωνα με τις διατάξεις που καθορίζονται στο παράρτημα, και σε συνεννόηση με τα κράτη μέλη.  2. Τα κράτη μέλη θεσπίζουν τις απαιτούμενες διατάξεις προκειμένου να συντονίζουν και να οργανώσουν σε εθνικό επίπεδο την εφαρμογή του παρόντος προγράμματος, με την πρόβλεψη, ειδικότερα, των καταλλήλων υποδομών και μηχανισμών σε εθνικό επίπεδο.  Άρθρο 5  Συνοχή και συμπληρωματικότητα  1. Η Επιτροπή φροντίζει να υπάρχει συνοχή και συμπληρωματικότητα μεταξύ των κοινοτικών δράσεων που θα αναληφθούν στα πλαίσια του παρόντος προγράμματος και των άλλων σχετικών κοινοτικών προγραμμάτων και πρωτοβουλιών, καθώς και των πρωτοβουλιών που  αναλαμβάνονται στα πλαίσια των διαρθρωτικών ταμείων.  2. Η Επιτροπή εξασφαλίζει ότι το ευρωπαϊκό κέντρο για την ανάπτυξη της επαγγελματικής καταρτίσεως θα παρέχει τη συνδρομή του κατά την εφαρμογή του παρόντος προγράμματος υπό τους όρους του κανονισμού (ΕΟΚ) αριθ. 337/75 του Συμβουλίου της 10ης Φεβρουαρίου  1975 περί δημιουργίας ευρωπαϊκού κέντρου για την ανάπτυξη της επαγγελματικής καταρτίσεως (*).   (*) ΕΕ αριθ. L 39 της 13. 2. 1975, σ. 1.  Άρθρο 6  Χρηματοδότηση  1. Το πρόγραμμα είναι τριετούς διάρκειας.  2. Το ποσό των κοινοτικών χρηματοδοτικών μέσων που κρίνεται αναγκαίο για την εφαρμογή του ανέρχεται σε 177,4 εκατομμύρια Ecu εκ των οποίων 29 εκατομμύρια Ecu για την περίοδο 1991/92 στα πλαίσια των χρηματοπιστωτικών προοπτικών 1988-1992.  Για την περίοδο μετά την εφαρμογή του προγράμματος, το ποσό θα πρέπει να εγγραφεί στα ισχύοντα κοινοτικά χρηματοδοτικά πλαίσια.  3. Η δημοσιονομική αρχή καθορίζει τις διαθέσιμες πιστώσεις για κάθε χρήση λαμβάνοντας υπόψη τις αρχές καλής διαχείρισης που αναφέρονται στο άρθρο 2 του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων.  4. Το 30 % των διαθέσιμων πιστώσεων θα πρέπει να χρησιμοποιηθούν κατά προτεραιότητα υπέρ των νέων που αναφέρονται στο άρθρο 1 παράγραφος 4 στοιχεία β) και γ).  Άρθρο 7  Συμβουλευτική επιτροπή  1. Η Επιτροπή επιουρείται από συμβουλευτική επιτροπή την οποία αποτελούν δύο αντιπρόσωποι από κάθε κράτος μέλος και της οποίας προεδρεύει ο αντιπρόσωπος της Επιτροπής.  Τα μέλη της συμβουλευτικής επιτροπής μπορούν να επικουρούνται από εμπειρογνώμονες ή συμβούλους.  Ως παρατηρητές στο έργο της συμβουλευτικής επιτροπής θα συμμετέχουν δώδεκα αντιπρόσωποι των κοινοτικών εταίρων, τους οποίους διορίζει η Επιτροπή, βάσει των προτάσεων που υποβάλλουν οι οργανισμοί που εκπροσωπούν τους εργοδότες και τους εργαζόμενους σε  κοινοτικό επίπεδο.  2. Ο αντιπρόσωπος της Επιτροπής υποβάλει στη συμβουλευτική επιτροπή σχέδιο των ληπτέων μέτρων όσον αφορά:  α) τις γενικές κατευθύνσεις που διέπουν το πρόγραμμα-  β) τις γενικές κατευθύνσεις σχετικά με την οικονομική ενίσχυση που χορηγεί η Επιτροπή, (ποσά, διάρκεια και δικαιούχοι της ενίσχυσης)-  γ) ζητήματα σχετικά με τη συνολική ισορροπία του προγράμματος, συμπεριλαμβανομένης της κατανομής μεταξύ των διάφορων δράσεων-  δ) αξιλόγηση του προγράμματος προκειμένου να υποβληθούν οι εκθέσεις που προβλέπονται από το άρθρο 8.  3. Η Επιτροπή διατυπώνει τη γνώμη της για το σχέδιο αυτό, εντός προθεσμίας που μπορεί να καθορίζει ο πρόεδρος ανάλογα με το επείγον του συγκεκριμένου θέματος, προβαίνοντας ενδεχομένως σε ψηφοφορία.  Η γνώμη καταχωρείται στα πρακτικά. Επιπλέον, κάθε κράτος μέλος έχει δικαίωμα να ζητήσει να καταχωρηθεί η θέση του στα πρακτικά.  Η Επιτροπή λαμβάνει υπόψη της τη γνώμη της συμβουλευτικής επιτροπής κατά το μέγιστο δυνατό και την ενημερώνει για τον τρόπο με τον οποίο έλαβε υπόψη της τη γνώμη αυτή.  4. Για να εξασφαλιστεί η συνοχή των μέτρων που αναφέρει η παράγραφος 2 με τα άλλα κοινοτικά μέτρα, η Επιτροπή ενημερώνει τακτικά τη συμβουλευτική επιτροπή σχετικά με τις δραστηριότητές της στον τομέα της επαγγελματικής κατάρτισης και των ανταλλαγών νέων  εργαζομένων, καθώς και για τις πρωτοβουλίες που αναλαμβάνονται σε αυτούς τους τομείς στα πλαίσια του Ευρωπαϊκού Κοινοτικού Ταμείου.  Άρθρο 8  Αξιολόγηση και εκθέσεις  1. Τα αποτελέσματα των μέτρων που λαμβάνονται κατ' εφαρμογή του άρθρου 3 και του παραρτήματος αποτελούν αντικείμενο εξωτερικών και αντικειμενικών αξιολογήσεων:  α) για πρώτη φορά, κατά τη διάρκεια του 1994-  β) για δεύτερη φορά, κατά τη διάρκεια του 1995.  2. Το αργότερο στις 30 Ιουνίου 1993 και στις 30 Ιουνίου 1995, τα κράτη μέλη θα διαβιβάσουν στην Επιτροπή έκθεση σχετικά με τις αναληφθείσες δραστηριότητες για την υλοποίηση των στόχων του άρθρου 1 και για την υλοποίηση του κοινού πλαισίου κατευθυντήριων  γραμμών που προσδιορίζεται από το άρθρο 2, συμπεριλαμβανομένης κάθε χρήσιμης πληροφορίας σχετικά με τους υπάρχοντες μηχανισμούς για την προαγωγή και χρηματοδότηση της αρχικής επαγγελματικής κατάρτισης.  3. Η Επιτροπή θα υποβάλει, στις 31 Δεκεμβρίου 1993 το αργότερο στο Ευρωπαϊκό Κοινοβούλιο, στο Συμβούλιο, στην Οικονομική και Κοινωνική Επιτροπή, στη συμβουλευτική επιτροπή για την επαγγελματική κατάρτιση και στην επιτροπή παιδείας, που συνεστήθη με το  ψήφισμα της 9ης Φεβρουαρίου 1976 του Συμβουλίου και των υπουργών παιδείας, οι οποίοι συνήλθαν στα πλαίσια του Συμβουλίου (*), ενδιάμεση έκθεση και, στις 31 Δεκεμβρίου 1995 το αργότερο, οριστική έκθεση όπου θα περιέχεται συνολική εκτίμηση της εφαρμογής  του παρόντος προγράμματος.   (*) ΕΕ αριθ. C 38 της 19. 2. 1976, σ. 1."  Άρθρο 2  Η παρούσα απόφαση εφαρμόζεται από την 1η Ιανουαρίου 1992. Βρυξέλλες, 22 Ιουλίου 1991. Για το Συμβούλιο  Ο Πρόεδρος  P. DANKERT   (1) ΕΕ αριθ. C 322 της 21. 12. 1990, σ. 21. (2) ΕΕ αριθ. C 158 της 17. 6. 1991. (3) ΕΕ αριθ. C 102 της 18. 4. 1991, σ. 2. (4) ΕΕ αριθ. 63 της 20. 4. 1963, σ. 1338/63. (5) ΕΕ αριθ. L 346 της 10. 12. 1987, σ. 31. (6) ΕΕ αριθ. L 331 της 19. 12.  1984, σ. 36. (7) ΕΕ αριθ. L 156 της 21. 6. 1990, σ. 8. (8) ΕΕ αριθ. C 27 της 6. 2. 1990, σ. 4. (9) ΕΕ αριθ. C 96 της 17. 4. 1989, σ. 61. (10) ΕΕ αριθ. C 68 της 19. 3. 1990, σ. 175.    ΠΑΡΑΡΤΗΜΑ  ΕΦΑΡΜΟΓΗ ΤΟΥ ΠΑΡΟΝΤΟΣ ΠΡΟΓΡΑΜΜΑΤΟΣ  (Άρθρα 3 και 4)  ΔΡΑΣΗ Α: ΠΑΡΟΧΗ ΥΠΟΣΤΗΡΙΞΗΣ ΣΕ ΔΙΕΘΝΙΚΑ ΣΧΕΔΙΑ ΕΠΑΓΓΕΛΜΑΤΙΚΗΣ ΚΑΤΑΡΤΙΣΗΣ  (Άρθρο 3 σημείο 1)  Ι. Τοποθετήσεις με σκοπό την απόκτηση επαγγελματικής κατάρτισης ή επαγγελματικής εμπειρίας σε επιχείρηση ευρισκόμενη σε άλλο κράτος μέλος  [Άρθρο 3 σημείο 1 στοιχείο α)]  Η Κοινότητα παρέχει χρηματοδοτική και τεχνική υποστήριξη στις τοποθετήσεις με σκοπό την απόκτηση επαγγελματικής κατάρτισης ή επαγγελματικής εμπειρίας σε επιχείρηση ευρισκόμενη σε άλλο κράτος μέλος, για τους νέους που αναφέρει το άρθρο 1 παράγραφος 4.  Ι.1. Τοποθετήσεις για τους νέους που αναφέρει το άρθρο 1 παράγραφος 4 στοιχείο α)  1.1. Για να είναι δυνατόν να δοθεί γι' αυτές κοινοτική ενίσχυση, οι τοποθετήσεις πρέπει:  α) να αποτελούν αναπόσπαστο και αναγνωρισμένο τμήμα της διαδικασίας αρχικής επαγγελματικής κατάρτισης-  β) να ανταποκρίνονται σε στόχους κατάρτισης σαφώς καθορισμένους με συμφωνία μεταξύ των νέων εκπαιδευόμενων, των οργανισμών αποστολής και του οργανισμού υποδοχής.  1.2. Οι τοποθετήσεις αυτές πρέπει να γίνονται σε συγκεκριμένους επαγγελματικούς τομείς που να σχετίζονται με τις ανάγκες επαγγελματικής κατάρτισης των συμμετεχόντων.  Κάθε τοποθέτηση πρέπει να συνεπάγεται σημαντική προστιθέμενη αξία κατάρτισης, όπως εμπειρία διαφορετικών εκπαιδευτικών μεθόδων ή εξοπλισμών, νέου περιεχομένου, νέων μορφών συμπράξεων κατάρτισης κ.λπ.  Πρέπει να δοθεί ιδιαίτερη προσοχή στις ανταλλαγές μεταξύ των επιχειρήσεων, εν γένει, συμπεριλαμβανομένων και των μικρομεσαίων, και στις ανταλλαγές μεταξύ οργανώσεων που αντιπροσωπεύουν περισσότερες της μιας επιχειρήσεις, καθόσον αυτές πρέπει να έχουν  μεγαλύτερες δυνατότητες εφαρμογής των προγραμμάτων αμοιβαίων ανταλλαγών.  1.3. Οι τοποθετήσεις αυτές διαρκούν συνήθως τρεις εβδομάδες.  Είναι δυνατόν οι τοποθετήσεις να είναι μικρότερες ή μεγαλύτερης διάρκειας, εάν αυτό δικαιολογείται από τη φύση της επαγγελματικής εμπειρίας ή τους στόχους της κατάρτισης.  1.4. Για την πραγματοποίηση των τοποθετήσεων αυτών, η Κοινότητα παρέχει συνολική χρηματοδοτική ενίσχυση σε κάθε κράτος μέλος, ως κοινοτική συνεισφορά στις ακόλουθες δαπάνες:  - τις δαπάνες διαβίωσης των νέων κατά την περίοδο της τοποθέτησής τους σε άλλο κράτος μέλος,  - τις δαπάνες ταξιδιού, μέχρι ποσοστού 75 %,  - τις δαπάνες της προπαρασκευαστικής γλωσσικής κατάρτισης, ώστε να μην υπάρχουν εμπόδια κατά των πιθανών ενδιαφερομένων,  - τις οργανωτικές δαπάνες, συμπεριλαμβανομένων των δαπανών για προπαρασκευαστικές επισκέψεις και για την επιτόπου επίβλεψη,  - τις δαπάνες που αναλαμβάνει κάθε κράτος μέλος σχετικά με το συντονισμό και τη διαφήμιση των προγραμμάτων τοποθέτησης.  Η κοινοτική χρηματοδοτική συνεισφορά υπολογίζεται κατά μέσον όρο σε 700 Ecu ανά τοποθέτηση διαρκείας τριών εβδομάδων και σε καμία περίπτωση δεν μπορεί να υπερβεί τα 3 700 Ecu ανά τοποθέτηση.  Ι.2. Τοποθετήσεις για τους νέους που αναφέρει το άρθρο 1 παράγραφος 4 στοιχεία β) και γ)  2.1. Για να είναι δυνατόν να δοθεί γι' αυτές κοινοτική ενίσχυση, οι εν λόγω τοποθετήσεις πρέπει να παρέχουν νέα επαγγελματική ή εκπαιδευτική πείρα στους συμμετέχοντες, οι οποίοι με τον τρόπο αυτό:  α) θα αναπύξουν τις επαγγελματικές τους γνώσεις και θα εμπλουτίσουν την πρακτική τους πείρα-  β) θα ευαισθητοποιηθούν σχετικά με τα προβλήματα του κόσμου της εργασίας στην Κοινότητα-  γ) θα έλθουν σ' επαφή με το περιβάλλον εργασίας της χώρας υποδοχής-  δ) θα βελτιώσουν τις γνώσεις τους σχετικά με τις συνθήκες διαβίωσης και τις κοινωνικές σχέσεις στη χώρα υποδοχής-  ε) θα ενημερωθούν επαρκώς όσον αφορά τους στόχους και τη λειτουργία της Κοινότητας, και ιδίως ως προς την ανθρώπινη, την πολιτική και την κοινωνική της διάσταση.  2.2. Οι τοποθετήσεις θα διοργανώνονται βάσει γραπτών συμβάσεων μεταξύ των συμμετεχόντων - ή/και, εφόσον χρειαστεί των εργοδοτών τους - και των οργανισμών υποδοχής.  Οι εν λόγω συμβάσεις πρέπει να περιέχουν ακριβή περιγραφή των στόχων των περιεχομένων και των λεπτομερών κανόνων κάθε τοποθέτησης.  Οι τοποθετήσεις πρέπει να γίνονται σε ειδικούς επαγγελματικούς τομείς που έχουν σχέση είτε με την επαγγελματική κατάρτιση ή δραστηριότητα των συμμετεχόντων, είτε με νέες επαγγελματικές δραστηριότητες.  2.3. Οι τοποθετήσεις αυτές διαρκούν συνήθως τρεις μήνες.  Οι εν λόγω τοποθετήσεις μπορεί να είναι μικρότερης διάρκειας ή να διαρκέσουν έως ένα έτος, εάν η φύση της επαγγελματικής εμπειρίας ή οι στόχοι της κατάρτισης το δικαιολογούν.  2.4. Για την πραγματοποίηση των τοποθετήσεων αυτών, η Κοινότητα παρέχει συνολική χρηματοδοτική ενίσχυση σε κάθε κράτος μέλος, ως κοινοτική συνεισφορά στις ακόλουθες δαπάνες:  - τις δαπάνες διαβίωσης των νέων κατά την περίοδο της τοποθέτησής τους σε άλλο κράτος μέλος,  - τις δαπάνες ταξιδιού, μέχρι ποσοστού 75 %,  - τις δαπάνες της προπαρασκευαστικής γλωσσικής κατάρτισης, ώστε να μην υπάρχουν εμπόδια για τους ενδεχόμενους συμμετέχοντες,  - τις οργανωτικές δαπάνες, συμπεριλαμβανομένων των δαπανών για προπαρασκευαστικές επισκέψεις και για την επιτόπου επίβλεψη,  - τις δαπάνες που αναλαμβάνει κάθε κράτος μέλος σχετικά με τον συντονισμό και τη διαφήμιση των προγραμμάτων τοποθέτησης.  Η κοινοτική χρηματοδοτική συνεισφορά υπολογίζεται κατά μέσον όρο σε 2 700 Ecu ανά τοποθέτηση διαρκείας τριών μηνών και σε καμία περίπτωση δεν μπορεί να υπερβαίνει τα 4 800 Ecu ανά τοποθέτηση.  Ι.3. Χορήγηση της κοινοτικής χρηματοδοτικής συνεισφοράς  Προκειμένου να υπολογιστεί η συνολική χρηματοδοτική ενίσχυση προς κάθε κράτος μέλος και έχοντας υπόψη ότι απαιτείται να εξασφαλιστεί ισόρροπη ροή των ανταλλαγών εντός της Κοινότητας, ορίζονται ποσοτικοί στόχοι ανάλογα με τον αριθμό των νέων κάτω των 28  ετών που περιλαμβάνονται στον πληθυσμό του.  Ο τρόπος υπολογισμού θα λαμβάνει επιπλέον υπόψη:  - το ακαθάριστο εγχώριο προϊόν κάθε κράτους μέλους και  - τη γεωγραφική απόσταση μεταξύ των κρατών μελών και το μέσο κόστος μεταφοράς.  Ι.4. Εκτελεστικά και οργανωτικά μέτρα  Τα κράτη μέλη θεσπίζουν τις απαραίτητες διατάξεις:  - για τη διαχείρηση της κοινοτικής χρηματοδοτικής ενίσχυσης,  - για να βοηθηθούν οι διοργανωτές των τοποθετήσεων κατά την εντόπιση των πιθανών συνεργατών και των πιθανών τοποθετήσεων,  - για να συμβάλουν στην αντιστοιχία προσφοράς και ζήτησης,  - για να εξασφαλιστεί η ποιότητα της προετοιμασίας, της διοργάνωσης και της επί τόπου υποστήριξης.  Οι αιτήσεις επιχορήγησης παραλαμβάνονται και εξετάζονται, σύμφωνα με τις καθορισμένες σε κοινοτικό επίπεδο ειδικές κατευθύνσεις, από τους οργανισμούς τους οριζόμενους από τα κράτη μέλη κατ' εφαρμογήν του άρθρου 4 παράγραφος 2.  ΙΙ. Από κοινού ανάπτυξη μονάδων επαγγελματικής κατάρτισης - Από κοινού κατάρτιση των εκπαιδευτών στον τομέα της επαγγελματικής κατάρτισης  [Άρθρο 3 σημείο 1 στοιχεία β) και γ)]  Η Κοινότητα επεκτείνει τη χρηματοδοτική και τεχνική της υποστήριξη προς τη διεθνή συνεργασία μεταξύ των πρωτοβουλιών που μετέχουν στο ευρωπαϊκό δίκτυο συμπράξεων κατάρτισης του προγράμματος Petra, και οι οποίες έχουν ως στόχο:  - την από κοινού ανάπτυξη μονάδων επαγγελματικής κατάρτισης, καθώς και των αντίστοιχων κατοχυρώσεών τους, στα πλαίσια των εθνικών συστημάτων κατάρτισης ή/και  - την από κοινού κατάρτιση εκπαιδευτικών στον τομέα της επαγγελματικής κατάρτισης.  ΙΙ.1. Από κοινού ανάπτυξη μονάδων επαγγελματικής κατάρτισης  Η Κοινότητα παρέχει υποστήριξη σε ιδρύματα ή σχέδια κατάρτισης που επιθυμούν να συμμετάσχουν, σε διμερή ή πολυμερή βάση, σε μεσοπρόθεσμη ή μακροπρόθεσμη συνεργασία που θα αφορά την εκπόνηση και υλοποίηση κοινών δράσεων επαγγελματικής κατάρτισης, και  ιδιαιτέρως την ανάπτυξη νέων προσόντων και επαγγελματικών σχημάτων, στα οποία περιλαμβάνονται:  α) ενότητες κατάρτισης και μέθοδοι αξιολόγησης που μπορούν να προσαρμοστούν για να χρησιμοποιηθούν ή να ενσωματωθούν στην ήδη αναγνωρισμένη στα διάφορα κράτη μέλη κατάρτιση-  β) ενότητες κατάρτισης που μπορούν να αποτελέσουν χωριστά στοιχεία ολοκληρωμένων διεθνικών προγραμμάτων κατάρτισης, δηλαδή προγράμματα σύμφωνα με τα οποία ορισμένα συμπληρωματικά στοιχεία ενός πλήρους κύκλου κατάρτισης παρέχονται από ένα ή περισσότερα  ιδρύματα κατάρτισης ενός ή περισσοτέρων άλλων κρατών μελών.  ΙΙ.2. Από κοινού κατάρτιση των εκπαιδευτών για την επαγγελματική κατάρτιση  Η Κοινότητα παρέχει υποστήριξη σε διμερείς ή πολυμερείς διεθνικές συμπράξεις για την αρχική ή συνεχή κατάρτιση εκπαιδευτών της επαγγελματικής κατάρτισης στους τομείς κοινού ενδιαφέροντος.  Οι εν λόγω συμπράξεις θα μπορούν να συμπεριλαμβάνουν, παραδείγματος χάριν, κοινά σεμινάρια, ανταλλαγές ή από κοινού παραγωγή επαγγελματικοεκπαιδευτικού υλικού.  ΙΙ.3. Κοινοτική χρηματοδοτική συνεισφορά  Η Κοινότητα παρέχει, συνήθως για μια διετία, χρηματοδοτική συνεισφορά στα σχέδια τα οποία προτείνουν τα κράτη μέλη, ύψους 30 000 Ecu ανά σχέδιο κατά μέσο όρο.  Η συνεισφορά είναι ετήσια και προορίζεται για τις δαπάνες που έχουν σχέση με την υλοποίηση διεθνικών συμπράξεων, συμπεριλαμβανομένων και των προπαρασκευαστικών εξόδων.  ΙΙ.4. Εκτελεστικά και οργανωτικά μέτρα  4.1. Τα κράτη μέλη προτείνουν σχέδια για συμμετοχή στο ευρωπαϊκό δίκτυο συμπράξεων κατάρτισης του προγράμματος Petra.  Η διαδικασία λειτουργίας του εν λόγω δικτύου εξασφαλίζει την τεχνική υποστήριξη και την επίβλεψη των σχεδίων, τόσο σε κοινοτικό επίπεδο όσο και σε επίπεδο κρατών μελών.  Η Επιτροπή παραλαμβάνει και εξετάζει τις αιτήσεις επιχορηγήσεων σε συνεννόηση με τα κράτη μέλη.  4.2. Στα σχέδια που γίνονται δεκτά στο δίκτυο είναι δυνατόν να δοθεί και η κοινοτική ενίσχυση που προβλέπεται από τα σημεία Ι.1.1 και Ι.1.2.  Στην περίπτωση αυτή, οι δραστηριότητες που προβλέπονται από τα σχέδια πρέπει να είναι σύμφωνες με το σημείο Ι.1.4.  ΔΡΑΣΗ Β: ΥΠΟΣΤΗΡΙΞΗ ΜΕΤΡΩΝ ΠΟΥ ΑΠΟΣΚΟΠΟΥΝ ΣΤΟ ΝΑ ΠΡΟΩΘΗΣΟΥΝ ΤΗΝ ΕΠΑΓΓΕΛΜΑΤΙΚΗ ΕΝΗΜΕΡΩΣΗ ΚΑΙ ΤΟΝ ΕΠΑΓΓΕΛΜΑΤΙΚΟ ΠΡΟΣΑΝΑΤΟΛΙΣΜΟ  (Άρθρο 3 σημείο 2)  Η Κοινότητα υποστηρίζει τα εθνικά συστήματα που αποσκοπούν στην ανταλλαγή δεδομένων όσον αφορά τον επαγγελματικό προσανατολισμό και πληροφοριών σχετικά με την ορθή πρακτική και τις αποτελεσματικές μεθόδους στον τομέα του επαγγελατικού προσανατολισμού,  και τα οποία αποσκοπούν στο να διασφαλίζουν ότι:  - σε όλους τους νέους θα παρέχονται κατάλληλες πληροφορίες, πρακτικές συμβουλές, εξατομικευμένες και αρωγή, προκειμένου να έχουν την δυνατότητα να ενημερώνονται σχετικά με τις διάφορες επιλογές που τους προσφέρονται όσον αφορά την επαγγελματική  κατάρτιση, να εκτιμούν τις δυνατότητές τους και να καταστρώνουν το επαγγελματικό τους πρόγραμμα, να αναπτύσσουν το ενδιαφέρον τους, για την απόκτηση επαγγελματικών προσόντων και να διευκολύνεται η πρόσβαση τους στην αρχική κατάσταση,  - ως μέρος αυτής της διαδικασίας:  - θα παρέχονται σε όλους τους νέους και τις οικογένειές τους τα μέσα ώστε να ενημερώνονται πλήρως σχετικά με τις διαθέσιμες μέσα στα άλλα κράτη μέλη δυνατότητες κατάρτισης και υπηρεσίες επαγγελματικού προσανατολισμού,  - και επιπλέον θα ενθαρρύνοται και θα βοηθούνται ώστε να αξιοποιήσουν αυτά τα ενημερωτικά στοιχεία.  Ι. Ανταλλαγές δεδομένων στον τομέα του επαγγελματικού προσανατολισμού  Ι.1. Η Κοινότητα παρέχει χρηματοδοτική και τεχνική ενίσχυση για τη σύσταση ενός κοινοτικού δικτύου εθνικών σημείων ή κέντρων επαφής, που θα παρέχει και θα ενημερώνει τα δεδομένα που χρησιμοποιούν οι υπηρεσίες επαγγελματικού προσανατολισμού σε όλα τα  κράτη μέλη.  Ι.2. Τα κράτη μέλη προτείνουν στην Επιτροπή σχέδια συνεργασίας.  Η Επιτροπή αποδέχεται τα εν λόγω σχέδια βάσει εκτίμησης των προτεινόμενων δραστηριοτήτων και κατόπιν συνεννόησης με τα κράτη μέλη.  Ι.3. Η Επιτροπή παραλαμβάνει και εξετάζει τις αιτήσεις επιχορηγήσεων σε συνεννόηση με τα κράτη μέλη.  Η κοινοτική συνεισφορά εκτιμάται σε 100 000 Ecu κατά μέσον όρο ανά σχέδιο ετησίως.  ΙΙ. Επιμόρφωση συμβούλων και ειδικών στον τομέα του επαγγελματικού προσανατολισμού  ΙΙ.1. Η Κοινότητα παρέχει χρηματοδοτική ενίσχυση στις δράσεις κατάρτισης συμβούλων και ειδικών στον τομέα του επαγγελματικού προσανατολισμού οι οποίες αφορούν την κοινοτική του διάσταση.  Η εν λόγω επιμόρφωση μπορεί να πραγματοποιηθεί υπό μορφή διμερών ή πολυμερών σεμιναρίων, στα οποία αρχικά θα συμμετέχουν οι εκπαιδευτές του προσωπικού που ασχολείται με τον προσανατολισμό στα διάφορα κράτη μέλη.  ΙΙ.2. Τα κράτη μέλη προτείνουν στην Επιτροπή σχέδια κατάρτισης.  Η Επιτροπή δέχεται τα εν λόγω σχέδια βάσει εκτίμησης των προτεινόμενων δράσεων και σε συνεννόηση με τα κράτη μέλη.  ΙΙ.3. Η Επιτροπή παραλαμβάνει και εξετάζει τις αιτήσεις επιχορηγήσεων σε συνεννόηση με τα κράτη μέλη.  Η κοινοτική συνεισφορά υπολογίζεται σε 200 000 Ecu κατά μέσο όρο ανά πολυμερή δράση επαγγελματικής κατάρτισης, συμπεριλαμβανομένων και των δαπανών για την προετοιμασία και επεξεργασία των στοιχείων της κατάρτισης.  ΔΡΑΣΗ Γ: ΣΥΜΠΛΗΡΩΜΑΤΙΚΑ ΜΕΤΡΑ  Η Επιτροπή λαμβάνει τα αναγκαία συμπληρωματικά μέτρα. Αυτά περιλαμβάνουν τη διάδοση των αποτελεσμάτων, μέσω δημοσιεύσεων, σεμιναρίων κ.λπ., καθώς και τη συνέχιση της υποστήριξης της διεθνικής συνεργασίας όσον αφορά μελέτες επί ειδικών θεμάτων στον τομέα  της αρχικής επαγγελματικής κατάρτισης.  Επιπλέον, η Επιτροπή παρέχει την τεχνική αρωγή που απαιτείται για την εφαρμογή του παρόντος προγράμματος, καθώς και για το συντονισμό και την αξιολόγιση των δράσεων που την αποτελούν.  Εφόσον προκύψει ανάγκη, η Επιτορπή θα προστρέξει στην τεχνική υποστήριξη και στις υπηρεσίες των σχετικών ειδικευμένων ιδρυμάτων και οργανισμών.


title: 2011/371/ΕΕ: Απόφαση του Συμβουλίου, της 20ής Ιουνίου 2011 , για τον διορισμό ενός αναπληρωματικού μέλους από την Αυστρία στην Επιτροπή των Περιφερειών

text:
               25.6.2011

               EL

               Επίσημη Εφημερίδα της Ευρωπαϊκής Ένωσης

               L 166/27

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 20ής Ιουνίου 2011
   για τον διορισμό ενός αναπληρωματικού μέλους από την Αυστρία στην Επιτροπή των Περιφερειών
   (2011/371/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης, και ιδίως το άρθρο 305,
   Έχοντας υπόψη την πρόταση της αυστριακής κυβέρνησης,
   Εκτιμώντας τα ακόλουθα:

               (1)

               Στις 22 Δεκεμβρίου 2009 και στις 18 Ιανουαρίου 2010, το Συμβούλιο εξέδωσε τις αποφάσεις 2009/1014/ΕΕ (1) και 2010/29/ΕΕ (2) για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2010 έως 25 Ιανουαρίου 2015.

               (2)

               Λόγω της λήξης της θητείας της κ. Johanna MIKL-LEITNER, έχει κενωθεί μία θέση αναπληρωματικού μέλους της Επιτροπής των Περιφερειών,

         ΕΚΔΙΔΕΙ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διορίζεται στην Επιτροπή των Περιφερειών ως αναπληρωματικό μέλος για το εναπομένον διάστημα της θητείας, ήτοι έως τις 25 Ιανουαρίου 2015:

               —

               η κ. Barbara SCHWARZ, Amt der NÖ Landesregierung.

         Άρθρο 2
   Η παρούσα απόφαση αρχίζει να ισχύει την ημέρα της έκδοσής της.

      Λουξεμβούργο, 20 Ιουνίου 2011.

            Για το Συμβούλιο

            Ο Πρόεδρος

         MATOLCSY Gy.

      (1)  ΕΕ L 348 της 29.12.2009, σ. 22.

      (2)  ΕΕ L 12 της 19.1.2010, σ. 11.